Гордана Јанкулоска

Гордана Јанкулоска ( во Охрид) — македонски политичар и поранешен министер за внатрешни работи на Република Македонија. На функцијата стапила на 27 август 2006 и ја извршувала до 12 мај 2015 година, кога поднела оставка.

Образование
Дипломирала на Правниот факултет на Универзитетот „Св.Кирил и Методиј” во Скопје, а магистрира на Кентскиот универзитет, Кантербери, Обединетото Кралство, со диплома од највисок ранг (LLM, awarded with distinction), на насоката меѓународно деловно право, на тема: „Нормативните ризици и странските инвестиции”. Во јули 2004 год, UKC-Kent Law School од Обединетото Кралство, ѝ доделила Награда за посебни достигнувања во областа на правото.

Работно искуство
Јанкулоска има работно искуство во различни сегменти на финансии, комбинирано со соработка со меѓународни установи, од повеќе позиции во Министерството за финансии на Република Македонија: Државен советник, (координатор на секторот за правни, општи и сметководствени работи, управата за имотно правни работи, одделението за одлучување во втор степен во управна постапка од областа на даноци и царини; секторот за управување со капиталот; секторот за информатика и дирекцијата за спречување на перење на пари) ; шеф на кабинетот на министерот; началник на одделение и самостоен советник во секторот за меѓународни финансии.

Учесник е на бројни обуки, семинари и дебати од областа на финасии, право, проектен менаџмент и евалуација на проекти на национално и меѓународно ниво, како и во повеќе тимови за изработката на закони и реализација на проекти во сферата на Реформата на платениот промет, имплементација на фискални машини во Република Македонија. Одлично го говори англискиот јазик и има основни познавања на албанскиот и германскиот јазик.

Други функции
Јанкулоска исто така е претседател на Управните одбори на Национална Платежна Картичка А.Д. – Скопје и на Централниот Регистар ; член на управниот одбор на „Center of Excellence in Finance” – Љубљана ; претседател на комисија за денационализација и член на Советот за денационализација;

Наводи

Категорија:Живи луѓе
Категорија:Министри за внатрешни работи на Република Македонија
Категорија:Состав на Владата на Република Македонија од 2006
Категорија:Состав на Владата на Република Македонија од 2008
Категорија:Состав на Владата на Република Македонија од 2011
Категорија:Политичари од ВМРО-ДПМНЕ
Категорија:Политичари од Охрид
Категорија:Апсолвенти на универзитетот „Св. Кирил и Методиј“
Категорија:Македонски затвореници и притвореници
Категорија:Затвореници и притвореници во Македонија